Diari Oficial de la Generalitat Valenciana


Sumari del DOGV 3571, del 30-08-1999 (1999/6623)

RESOLUCIÓ de 9 de juliol de 1999, del Rectorat de la Universitat Jaume I, per la qual es nomena personal funcionari de carrera i s'adjudiquen destinacions als aspirants que han superat les proves selectives d'accés al grup C, sector administració general, convocades per Resolució de 28 de juliol de 1998 (DOGV núm. 3.327, de 7 de setembre de 1998).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3571

Data del DOGV
:   30-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/6623


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 9 de juliol de 1999, del Rectorat de la Universitat Jaume I, per la qual es nomena personal funcionari de carrera i s'adjudiquen destinacions als aspirants que han superat les proves selectives d'accés al grup C, sector administració general, convocades per Resolució de 28 de juliol de 1998 (DOGV núm. 3.327, de 7 de setembre de 1998). [1999/X6623]
  
Comprovada la documentació presentada pels aspirants que van superar les esmentades proves selectives, segons la llista definitiva d'aprovats publicada per Resolució de 18 de març de 1999, de la Universitat Jaume I (DOGV núm. 3.477).
  
De conformitat amb allò que s'ha establit en l'article 9.1. b) del Text Refós de la Llei de Funció Pública Valenciana, i en un acte únic celebrat el dia 31 de maig de 1999, a la Sala de Reunions del Campus de la Penyeta Roja, en el qual es va procedir a l'elecció dels llocs de treball oferits.
  
Aquest Rectorat, en ús de les competències atribuïdes per la legislació vigent, resol:
  
Primer
  
Nomenar personal funcionari/ària de carrera de la Universitat Jaume I, escala administrativa, sector administració general, al personal que es relaciona en l'annex, adjudicant-los els llocs de treball elegits.
  
Segon
  
Per a adquirir la condició de funcionari/a de carrera hauran de prestar jurament o promesa, de conformitat amb allò que s'ha previst en l'article 32.c) del Text Refós de la Llei de Funció Pública Valenciana i prendre possessió del lloc adjudicat dins del termini establit en la present Resolució.
  
Tercer. Cessament
  
El personal que estiga ocupant un lloc de treball adjudicat en la present resolució cessarà el dia anterior a què es produïsca la presa de possessió del personal de nou ingrés.
  
Quart. Preses de possessió
  
L'acte de presa de possessió, a què està convocat el personal que es relaciona en l'annex, tindrà lloc el dia 13 de setembre de 1999 a les 09.00 hores, al Servei de Recursos Humans, ubicat en la segona planta de l'edifici de Rectorat i Serveis Centrals del campus del Riu Sec de la Universitat Jaume I.
  
No obstant l'anterior, dit personal disposarà d'un mes, des del dia 13 de setembre de 1999, per a prendre possessió en el mateix lloc esmentat.
  
Els efectes econòmics i administratius seran des del mateix dia en què s'efectue la presa de possessió.
  
Cinquè. Recursos
  
Contra aquesta resolució, que esgota la via administrativa, es podrà interposar, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la seua publicació en el Diari Oficial de la Generalitat Valenciana.
  
No obstant això, contra aquesta resolució les persones interessades podran interposar recurs de reposició davant del mateix òrgan que la va dictar, en el termini d'un mes comptat a partir del dia següent al de la seua publicació, en aquest cas no es podrà interposar el recurs contenciós administratiu anteriorment esmentat fins que no recaiga resolució expressa o presumpta del recurs de reposició, d'acord amb allò que s'ha establit en els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.